ՀԻՄՆԱՎՈՐՈՒՄ

ՏՐԱՆՍՖԵՐԱՅԻՆ ԳՆԱԳՈՅԱՑՄԱՆ ՄԵԹՈԴՆԵՐԻ ԿԻՐԱՌՈՒԹՅԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ

**Կարգավորման ենթակա խնդիրը**․ Ներկայումս կարևորագույն խնդիր է հան­դիսա­նում տրանսֆերային գնագոյացման կարգավորումների ներդրումն ապահովող իրա­վական հիմքերի բացակայությունը։ Նախագծի մշակումը պայմանավորված է Հայա­ստանի Հանրապետության հարկային օրենսգրքի 368-րդ հոդվածի 7-րդ կետով նախա­տեսված՝ տրանսֆերային գնագոյացման մեթոդների կիրառության կարգը սահ­մանելու անհրաժեշտությամբ։

**Ընթացիկ իրավիճակը և իրավական ակտի ընդունման անհրաժեշտությունը**․ Հաշվի առնելով այն հանգամանքը, որ 2020 թվականի հուն­վարի 1-ից ուժի մեջ կմտնի Հայաստանի Հանրապետության հարկային օրենս­գրքի 73-րդ գլխով սահմանված՝ տրանսֆերային գնագոյացման կարգավորման դրույթները, ուստի վերջիններիս կիրառումն ապահովելու նպատակով անհրա­ժեշտու­թյուն է առա­ջա­ցել մշակել կառավարության նոր որոշում, որով կսահմանվի տրանս­ֆե­րային գնա­գո­յաց­ման մեթոդների կիրառության կարգը։

**Նախագծի մշակման գործընթացում ներգրավված ինստիտուտները և անձինք.** Նախագիծը մշակվել է Պետական եկամուտների կոմիտեի կողմից Աջակ­ցութ­յուն հարկային համապատասխանության բարելավմանը ծրագրի շրջա­նակ­նե­րում։

**Նպատակը և ակնկալվող արդյունքը․** Նախատեսվում է ունենալ համա­պա­տաս­­խան իրավական դաշտ՝ տրանսֆերային գնագոյացման կարգավորումների կի­րառության համար։